સંસ્કૃતિમાં જેને મહાનદી અને પવિત્ર નદી માનીને લોકો પૂજા કરે છે તે નદીને પ્રદૂષણથી બચાવવા કોઈ વ્યવસ્થા જ નથી. નદી કિનારે આવેલા કોઈપણ ગામ-શહેરમાં સુવેજ ટ્રિટમેન્ટ પ્લાન્ટ જ ઉભો નથી કરવામાં આવ્યો. જેથી શહેર અને ગામની ગટર અને કારખાનાનું પ્રદૂષિત પાણી સીધુ નદીમાં ભળે છે. નર્મદા કિનારે આવેલા મધ્યપ્રદેશનું મોટું શહેર જબલપુર રોજ 200 મિલિયન લિટર જેટલું પ્રદૂષિત પાણી પેદા કરે છે. જોકે શહેરના આ પાણીમાંથી માત્ર 0.50 મિલિયન લિટર પાણી પર જ પ્રોસેસિંગ કરવામાં આવે છે. જ્યારે કાઠોડા ગામ નજીક આવેલ 50 MLD માટેનો સુવેજ પ્લાન્ટ બંધ હાલતમાં પડ્યો છે.